ອາເມຣິກັນ 3 ທີ່ຖືກຄຸມຂັງ ຢູ່ເກົາຫຼີເໜືອ ຂໍຮ້ອງໃຫ້ ສຫລ ຊ່ວຍເຫຼືອ (ສະໄລດ໌/ວີດີໂອ)
ຊາວ​ອາ​ເມຣິກັນ ​3 ຄົນ ທີ່​ຖືກຂັງ ຢູ່ ເກົາຫຼີ​ເໜືອ ຮຽກຮ້ອງ​ໃຫ້ ລັດຖະບານ ສຫລ ​​ສົ່ງ​ຜູ້​ແທນ​ຂັ້ນສູງ​ໄປ ​ເກົາຫຼີ​ເໜືອ.
ພົນລະເມືອງອາເມຣິກັນ 3 ຄົນ ທີ່ຖືກເກົາຫຼີເໜືອ ຄຸມຂັງຕົວ ໄວ້ນັ້ນ ໄດ້ຮຽກຮ້ອງໃຫ້ສະຫະລັດ ສົ່ງຜູ້ແທນຂັ້ນສູງໄປເກົາ ຫຼີເໜືອ ເພື່ອຮັບເອົາການປ່ອຍພວກເຂົາເຈົ້າ ທັງ 3 ຄົນຕ່າງກໍໄດ້ຮຽກຮ້ອງ ໃນການໃຫ້ສຳພາດກັບບັນດາ ນັກຂ່າວສະຫະລັດ ທີ່ຈັດຂຶ້ນ ໂດຍລັດຖະບານ ເກົາຫຼີເໜືອ ແບບທີ່ບໍ່ຄ່ອຍເຫັນກັນມາກ່ອນ ໃນຂະນະທີ່ເຈົ້າໜ້າທີ່ເກົາຫລີເໜືອເບິ່ງຢູ່ນັ້ນ ທ່ານ Kenneth Bae ທ່ານ Mathew Miller ແລະ ທ້າວ Jeffrey Fowle ຕ່າງ ກໍໄດ້ຮ້ອງຂໍ ໃຫ້ສະຫະລັດສົ່ງຜູ້ແທນລະດັບສູງ ໄປຢ້ຽມຢາມ ເກົາຫຼີເໜືອ ແລະ ທຳການຂໍຮ້ອງໂດຍກົງ ເພື່ອໃຫ້ປ່ອຍພວກເຂົາເຈົ້າ ທ່ານ Bae ທີ່ພວມຮັບໃຊ້ໂທດຈຳຄຸກ 15 ປີກ່າວວ່າ ສຸຂະພາບຂອງ ລາວກຳລັງຊຸດ ໂຊມລົງ ແລະທ່ານ Miller ອະທິບາຍວ່າ ສະຖານະການຂອງລາວໃນຂະນະນີ້ແມ່ນ ທ່ານ Miller ແລະ ທ້າວ Fowle ກຳລັງລໍຖ້າການພິຈາລະນາຄະດີຢູ່ ບັນດານັກຂ່າວສະຫະລັດ ຈາກໂທລະພາບ CNN ແລະອົງການຂ່າວ AP ຊຶ່ງພວມຢູ່ ໃນລະຫວ່າງການຢ້ຽມຢາມເກົາຫຼີເໜືອ ຢ່າງເປັນທາງການ ກ່າວວ່າ ຕົນໄດ້ຖືກຮຽກຕົວ ໃຫ້ໄປສຳພາດ ແບບທີ່ບໍ່ໄດ້ມີການ ວາງແຜນໄວ້ລ່ວງໜ້າ ຢູ່ນະຄອນຫລວງພຽງຢາງ ເຂົາເຈົ້າເວົ້າວ່າ ພວກເຂົາໄດ້ຮັບອະນຸຍາດ ໃຫ້ສຳພາດຄົນລະ 5 ນາທີເທົ່ານັ້ນ